CELEX: 32021D1210
Language: bg
Date: 2021-07-22 00:00:00
Title: Решение (ЕС) 2021/1210 на Съвета от 22 юли 2021 година относно мярка за помощ под формата на обща програма за подкрепа на Африканския съюз по линия на Европейския механизъм за подкрепа на мира през 2021 г.

23.7.2021   
               
               
                  BG
               
               
                  Официален вестник на Европейския съюз
               
               
                  L 263/7
               
            
         РЕШЕНИЕ (ЕС) 2021/1210 НА СЪВЕТА
         от 22 юли 2021 година
         относно мярка за помощ под формата на обща програма за подкрепа на Африканския съюз по линия на Европейския механизъм за подкрепа на мира през 2021 г.
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 41, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     В съответствие с Решение (ОВППС) 2021/509 (1) беше създаден Европейски механизъм за подкрепа на мира за финансиране от държавите членки на действия на Съюза в рамките на общата външна политика и политика на сигурност с цел опазване на мира, предотвратяване на конфликти и укрепване на международната сигурност в съответствие с член 21, параграф 2, буква в) от Договора. По-специално, съгласно член 1, параграф 2, буква б), подточка ii) от Решение (ОВППС) 2021/509, Европейският механизъм за подкрепа на мира може да финансира мерки за помощ в подкрепа на военните аспекти на мироопазващи операции, ръководени от регионални или международни организации.
                  
               
                     (2)
                  
                  
                     Мерките за помощ по линия на Европейския механизъм за подкрепа на мира може да приемат формата на специфична мярка или на обща програма за подкрепа с конкретен географски или тематичен акцент.
                  
               
                     (3)
                  
                  
                     Съветът отчита продължаващото стратегическо значение на партньорството между Африка и ЕС за мир и сигурност в рамките на Съвместната стратегия Африка – ЕС, по-специално рамката за сътрудничество, установена по линия на Механизма за подкрепа на мира в Африка, и водещата роля на Африканския съюз АСза опазването на мира и сигурността на африканския континент, както е посочено в член 16 от Протокола от учредяването на Съвета за мир и сигурност на Африканския съюз. Съветът остава ангажиран с изграждането на способностите на АС в тази област, предоставянето на помощ за ръководени от африкански държави операции за подкрепа на мира и укрепването на Африканската архитектура за мир и сигурност с оглед на пълното ѝ привеждане в действие в съответствие с Меморандума за разбирателство между Африканския съюз и Европейския съюз относно мира, сигурността и управлението от 23 май 2018 г., както и поддържането на утвърдени механизми за сътрудничество, по-специално интегриран подход, основан на партньорство, консултации и засилена стратегическа координация.
                  
               
                     (4)
                  
                  
                     Следва да се осигури плавен преход на подкрепата от Съюза от Механизма за подкрепа на мира в Африка към Европейския механизъм за подкрепа на мира чрез приемането на мярка за помощ под формата на обща програма за подкрепа на АС, обхващаща втората половина на 2021 г. („мярката за помощ“). Очаква се мярката за помощ да може да бъде последвана от по-нататъшна подкрепа на Африканския съюз за периода 2022—2024 г. Общата програма дава възможност за продължително предоставяне на надеждно и предвидимо финансиране за ръководени от африканските държави мироопазващи операции, възложени или разрешени от Съвета за мир и сигурност на Африканския съюз, като същевременно се гарантира необходимата гъвкавост за ефективно и ефикасно реагиране на развитието на конфликти на африканския континент. Очаква се действията по тази мярка за помощ да могат да се изпълняват от субекти, които имат опит в изпълнението на действия по линия на Механизма за подкрепа на мира в Африка. Действията съгласно настоящата мярка за помощ ще бъдат изпълнени като се отчитат принципите и изискванията, предвидени в Решение (ОВППС) 2021/509, и в съответствие с правилата за изпълнението на приходите и разходите, финансирани по Европейския механизъм за подкрепа на мира.
                  
               
                     (5)
                  
                  
                     С писмо от юни 2021 г., адресирано до върховния представител на Съюза по въпросите на външните работи и политиката на сигурност („върховния представител“), АС поиска от Съюза да продължи да оказва подкрепа, считано от 1 юли 2021 г. за ръководени от африканските държави мироопазващи операции, възложени или разрешени от Съвета за мир и сигурност на АС,
                  
               
                     (6)
                  
                  
                     Съветът заявява отново решимостта си да защитава, утвърждава и зачита правата на човека, основните свободи и демократичните принципи, да укрепва принципите на правовата държава и доброто управление в съответствие с Устава на ООН, Всеобщата декларация за правата на човека и международното право, по-специално международното право в областта на правата на човека и международното хуманитарно право,
                  
               ПРИЕ НАСТОЯЩОТО РЕШЕНИЕ:
         
            Член 1
            Създаване, цели и обхват
            
               1.   Създава се мярка за помощ под формата на обща програма за подкрепа на Африканския съюз, която да бъде финансирана по линия на Европейския механизъм за подкрепа на мира („мярката за помощ“). С мярката за помощ финансират действия, одобрени от Комитета по политика и сигурност (КПС) преди 31 декември 2021 г.
            
            
               2.   Целите на мярката за помощ са да се намалят честотата, продължителността и интензивността на ожесточените конфликти в Африка и да се засили ролята на Африканския съюз (АС) по отношение на мира и сигурността на африканския континент.
            
            
               3.   За постигането на целите, предвидени в параграф 2, с мярката за помощ се финансират военните аспекти на ръководени от африканските държави мироопазващи операции, възложени или разрешени от Съвета за мир и сигурност на АС.
            
         
         
            Член 2
            Одобряване на подкрепата за действия по мярката за помощ
            
               1.   В съответствие с член 59, параграф 7 от Решение (ОВППС) 2021/509 подкрепата за всички действия по мярката за помощ се предхожда от искане от страна на Комисията на АС в качеството ѝ на бенефициер на мярката за помощ („бенефициерът“).
            
            
               2.   След искане, посочено в параграф 1, върховният представител, след консултация с администратора за мерките за помощ, назначен съгласно Решение (ОВППС) 2021/509 („администраторът за мерките за помощ“) по въпросите, свързани с финансовото изпълнение, представя препоръка за разглеждане и одобрение от КПС, в която се набелязва предложената подкрепа, включително нейният бюджет, субектът или субектите, избрани измежду изброените в член 5, параграф 2 от настоящото решение, които да изпълняват предложената подкрепа, както и съображения във връзка с чувствителността към конфликти и анализи на риска, както и мерките за мониторинг и контрол, посочени в член 6 от настоящото решение, според необходимостта.
            
         
         
            Член 3
            Финансови договорености
            
               1.   Референтната финансова сума, предназначена за покриване на разходите, свързани с мярката за помощ, е 130 000 000 EUR. В съответствие с член 29, параграф 5 от Решение (ОВППС) 2021/509 администраторът за мерките за помощ може да отправи покана за вноски след приемането на настоящото решение, до 104 000 000 EUR, доколкото средствата, които са на разположение за мерки за помощ са недостатъчни за финансиране на плащанията през 2021 г. Средствата, за които е отправена покана за вноски от администратора, се използват единствено за заплащане на разходи в границите, одобрени от Комитета, създаден с Решение (ОВППС) 2021/509, в коригиращия бюджет за 2021 г., съответстващ на настоящата мярка за помощ.
            
            
               2.   Управлението на всички разходи се извършва в съответствие с правилата за изпълнението на приходите и разходите, финансирани по Европейския механизъм за подкрепа на мира.
            
            
               3.   Разходите, свързани с действия, одобрени за изпълнение по мярката за помощ, са допустими за финансиране в продължение на 60 месеца, считано от 1 юли 2021 г.
            
         
         
            Член 4
            Договорености с бенефициера
            
               1.   Върховният представител постига необходимите договорености с бенефициера, за да се гарантира, че той спазва изискванията и условията, установени от Съвета, включително международното право, по-специално международното право в областта на правата на човека и международното хуманитарно право, като условие за предоставянето на подкрепа по мярката за помощ.
            
            
               2.   Договореностите, посочени в параграф 1, включват разпоредби, задължаващи бенефициера да гарантира:
               
                           а)
                        
                        
                           правилното и ефикасно използване на активите, предоставени по мярката за помощ, за целите, за които са предоставени;
                        
                     
                           б)
                        
                        
                           достатъчната поддръжка на активите, предоставени по мярката за помощ, за да се гарантират тяхната използваемост и оперативна наличност през целия им жизнен цикъл;
                        
                     
                           в)
                        
                        
                           че активите, предоставени по мярката за помощ, няма да бъдат изгубени или прехвърлени без съгласието на Комитета на механизма, създаден съгласно Решение (ОВППС) 2021/509, в полза на лица или образувания, различни от посочените в договореностите, в края на техния жизнен цикъл или при изтичане на срока на мярката за помощ или прекратяването ѝ.
                        
                     
            
               3.   Договореностите, посочени в параграф 1, включват разпоредби относно спирането и прекратяването на подкрепата по мярката за помощ, в случай че се установи, че бенефициерът е нарушил задълженията, предвидени в параграф 2.
            
            
               4.   Администраторът за мерките за помощ сключва с бенефициера споразумение за финансиране, обхващащо мярката за помощ. Администраторът за мерките за помощ информира Комитета, създаден с Решение (ОВППС) 2021/509, за споразумението, което предстои да бъде сключено.
            
         
         
            Член 5
            Изпълнение
            
               1.   Върховният представител отговаря за осигуряване на изпълнението на настоящото решение в съответствие с Решение (ОВППС) 2021/509 и правилата за изпълнението на приходите и разходите, финансирани по Европейския механизъм за подкрепа на мира, и в съгласуваност с интегрираната методологична рамка за оценяване и определяне на необходимите мерки и на контрол по отношение на мерките за помощ по линия на Европейския механизъм за подкрепа на мира.
            
            
               2.   Действията по мярката за помощ, посочени в член 2, могат да бъдат изцяло или частично изпълнявани от следните субекти, включително чрез безвъзмездни средства, които могат да бъдат отпуснати без покана за представяне на предложения:
               
                           а)
                        
                        
                           Комисията на АС
                        
                     
                           б)
                        
                        
                           Съюза на арабския Магреб
                        
                     
                           в)
                        
                        
                           Общността на държавите от Сахел-Сахарския регион
                        
                     
                           г)
                        
                        
                           Общия пазар за източна и южна Африка
                        
                     
                           д)
                        
                        
                           Източноафриканската общност
                        
                     
                           е)
                        
                        
                           Източноафриканските резервни сили
                        
                     
                           ж)
                        
                        
                           Икономическата общност на държавите от Централна Африка
                        
                     
                           з)
                        
                        
                           Икономическата общност на западноафриканските държави
                        
                     
                           и)
                        
                        
                           Междуправителствения орган за развитие
                        
                     
                           й)
                        
                        
                           Регионалния капацитет на Северна Африка
                        
                     
                           к)
                        
                        
                           Южноафриканската общност за развитие
                        
                     
                           л)
                        
                        
                           Г-5 от Сахел
                        
                     
                           м)
                        
                        
                           Комисията за басейна на езерото Чад
                        
                     
                           н)
                        
                        
                           Службата на Върховния комисар по правата на човека на ООН
                        
                     
                           о)
                        
                        
                           Секретариата на ООН
                        
                     
                           п)
                        
                        
                           Службата на ООН за обслужване на проекти
                        
                     
                           р)
                        
                        
                           Службата на ООН за подкрепа в Сомалия
                        
                     
                           с)
                        
                        
                           министерствата на държавите членки, държавните ведомства или други публичноправни органи и агенции, или частноправни органи със задължение за обществена услуга, посочени в приложението, доколкото последните разполагат с подходящи финансови гаранции.
                        
                     
            
               3.   Администраторът за мерките за помощ потвърждава способността на конкретен субект да изпълни дадено действие или част от него преди одобрението на подкрепата за действието от страна на КПС.
            
         
         
            Член 6
            Мониторинг, оценка и контрол
            
               1.   Мерките за мониторинг, оценка и контрол на действията по мярката за помощ се установяват в съгласуваност с интегрираната методологична рамка за оценяване и определяне на необходимите мерки и на контрол по отношение на мерките за помощ по линия на Европейския механизъм за подкрепа на мира.
            
            
               2.   Мерките, посочени в параграф 1, служат по-специално за гарантиране на спазването на международното право в областта на правата на човека и международното хуманитарно право от страна на бенефициера и на всички други субекти, които се ползват пряко от подкрепа по мярката за помощ, както и спазването от страна на бенефициера на всякакви други ангажименти и задължения, установени съгласно договореностите, посочени в член 4.
            
            
               3.   В зависимост от одобрената подкрепа за действие по мярката за помощ, мерките, посочени в параграф 1, могат да включват мониторинг на напредъка по отношение на условията и референтните показатели, договорени с бенефициера, установяване и мониторинг на рамки за спазване на международното право в областта на правата на човека и международното хуманитарно право и на изисквания за надлежна проверка, контрол след доставянето на активите, за да се гарантира подходящо използване и избягване на отклоняването, както и набелязване на стратегии за прекратяване на участието и за излизане.
            
         
         
            Член 7
            Спиране и прекратяване
            
               1.   В съответствие с член 64 от Решение (ОВППС) 2021/509 КПС може да реши да спре или прекрати подкрепата за действия по мярката за помощ или да спре цялата мярка за помощ по искане на държава членка или на върховния представител в следните случаи:
               
                           а)
                        
                        
                           ако бенефициерът е в нарушение на задълженията си по международното право, по-специално в областта на правата на човека и международното хуманитарно право, или ако не изпълнява ангажиментите, поети съгласно договореностите, посочени в член 4;
                        
                     
                           б)
                        
                        
                           ако договорът с изпълнител е бил спрян или прекратен вследствие на нарушение на неговите задължения по договора;
                        
                     
                           в)
                        
                        
                           ако ситуацията в географския район, която поражда загриженост, вече не позволява мярката да бъде изпълнена при осигуряване на достатъчно гаранции;
                        
                     
                           г)
                        
                        
                           ако продължаването на мярката вече не изпълнява целите си или вече не е в интерес на Съюза.
                        
                     В неотложни и извънредни случаи върховният представител може да спре, изцяло или частично, изпълнението на мярката за помощ в очакване на решение на КПС.
            
            
               2.   КПС може да препоръча на Съвета да прекрати мярката за помощ.
            
         
         
            Член 8
            Съгласуваност на действията на Съюза
            В съответствие с член 8 от Решение (ОВППС) 2021/509 се осигурява съгласуваност между действията по мярката за помощ и другите действия в областта на общата външна политика и политика на сигурност и мерките по инструментите в други области на външната дейност на Съюза, както и другите политики на Съюза, включително интегрирания подход към външните конфликти и кризи.
         
         
            Член 9
            Влизане в сила
            Настоящото решение влиза в сила в деня на приемането му.
            Прилага се от 1 юли 2021 г.
         
         
            Съставено в Брюксел на 22 юли 2021 година.
            
               
                  За Съвета
               
               
                  Председател
               
               G. DOVŽAN
            
         
         
            (1)  Решение (ОВППС) 2021/509 на Съвета от 22 март 2021 г. за създаване на Европейски механизъм за подкрепа на мира и за отмяна на Решение (ОВППС) 2015/528 (ОВ L 102, 24.3.2021 г., стр. 14).
      
      
         
            ПРИЛОЖЕНИЕ
            Списък на министерствата на държавите членки, държавните ведомства и други публичноправни органи и агенции, и частноправни органи със задължение за обществена услуга, които разполагат с подходящи финансови гаранции, които могат изцяло или частично да изпълняват действия по мярката за помощ (1):
            
                        —
                     
                     
                        Deutsche Gesellschaft für Internationale Zusammenarbeit
                     
                  
                        —
                     
                     
                        Expertise France
                     
                  
               (1)  Този списък се отнася единствено до мярката за помощ, създадена с настоящото решение на Съвета, и не изключва възможността други субекти да бъдат определени за бъдещи мерки за помощ, включително тези под формата на обща програма.